Diari Oficial de la Generalitat Valenciana


Sumari del DOGV 4156, del 27-12-2001 (2001/12148)

DECRET 195/2001, de 18 de desembre, del Govern Valencià, pel qual s'autoritzen les ensenyances d'Enginyer Tècnic Industrial (especialitat en Electrònica Industrial) en el centre privat d'ensenyança superior Centre Florida Universitària, adscrit a la Universitat Politècnica de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4156

Data del DOGV
:   27-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12684


Data del document
:   18-12-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Universitat Politècnica de València
    * Catarroja
    * centre d'ensenyament
    * ensenyament privat

DECRET 195/2001, de 18 de desembre, del Govern Valencià, pel qual s'autoritzen les ensenyances d'Enginyer Tècnic Industrial (especialitat en Electrònica Industrial) en el centre privat d'ensenyança superior Centre Florida Universitària, adscrit a la Universitat Politècnica de València. [2001/X12654]
  
El Decret 2/1999, d'11 de gener, del Govern Valencià, va adscriure el centre privat d'ensenyança superior Centre Florida Universitària, de Catarroja, de titularitat de l'entitat Florida Centre de Formació, Societat Cooperativa Valenciana, a la Universitat Politècnica de València.
  
La Universitat Politècnica de Valencia ha instruït un nou expedient per al Centre Florida Universitària, als efectes d'ampliar l'adscripció a les ensenyances conduents a l'obtenció del títol d'Enginyer Tècnic Industrial (especialitat en Electrònica Industrial), constant en l'expedient el Conveni d'adscripció i la proposta favorable del Consell Social de la Universitat Politècnica de València, així com l'informe favorable del Consell d'Universitats.
  
El Consell Interuniversitari de la Comunitat Valenciana va conéixer la proposta de la Universitat en la seua reunió de 26 de juliol del 2001.
  
Per tot això, de conformitat amb el que s'ha previst en la Llei Orgànica 11/1983, de 25 d'agost, de Reforma Universitària , i el Reial Decret 557/1991, de 12 d'abril, sobre creació i reconeixement d'universitats i centres universitaris, a proposta del conseller de Cultura i Educació i amb la deliberació prèvia del Govern Valencià, en la reunió del dia 18 de desembre de 2001,
  
DECRETE
  
Article 1
  
Autoritzar les ensenyances conduents a l'obtenció del títol oficial d'Enginyer Tècnic Industrial (especialitat en Electrònica Industrial) en el centre privat d'ensenyança superior Centre Florida Universitària, de Catarroja, adscrit a la Universitat Politècnica de València.
  
Article 2
  
La posada en funcionament de les ensenyances a què es referix el present decret seran autoritzades pel conseller de Cultura i Educació una vegada homologat pel Govern el títol oficial a expedir pel centre, d'acord amb el que establix el Reial Decret 1.496/1987, de 6 de novembre, sobre obtenció, expedició i homologació de títols universitaris, i s'acredite el compliment dels compromisos adquirits per l'entitat titular.
  
DISPOSICIONS FINALS
  
Primera
  
Es faculta el conseller de Cultura i Educació per a dictar les disposicions necessàries per a l'aplicació i execució del que disposa este decret.
  
Segona
  
Este decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 18 de desembre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS